རྩེད་འགྲན་སྐབས་བོད་རྒྱལ་ཡོངས་རྩེད་རིགས་ཚོགས་ཆུང་གི་དྲུང་ཆེ་སྐལ་བཟང་དོན་གྲུབ་ཀྱིས་གསར་འགོད་པར་ངོ་སྤྲོད་གནང་དོན།བོད་ཀྱི་བུའི་རྐང་སྤོལ་རྩེད་འགྲན་རུ་ཁག་དེ་ཕྱི་ལོ་༡༩༩༨ལོ་ནས་འགོ་བརྩམས་ཏེ་ཡོད་བཞིན་པ་རེད།རུ་ཁག་དེས་ད་ལྟའི་བར་རྒྱ་གར་ནང་ཁུལ་དང་ཕྱི་རྒྱལ་ཁག་ལ་ཐེངས་ཁ་ཤས་རྩེད་འགྲན་བྱས་པ་རེད།ཡིན་ན་ཡང་བོད་ཀྱི་བུ་མོའི་རྐང་སྤོལ་རྩེད་འགྲན་རུ་ཁག་ཟེར་བ་དེ་སྔོན་ཡོད་མ་རེད།སློབ་གྲྭ་ཁག་སོ་སོ་ནས་རྩེད་འགྲན་བྱས་བསྡད་པ་མ་གཏོགས་དམིགས་བསལ་གྱིས་རུ་ཁག་དེ་འདྲ་ཡོད་མ་རེད།དེར་བརྟེན་༢༠༡༡ལོ་ནས་ང་ཚོས་ལས་འགུལ་འགོ་བརྩམས་ཏེ།༢༠༡༢ལོར་དངོས་སུ་བོད་ཁྱིམ་སློབ་གྲྭ་༨དང་ཅོན་ཏ་ར་སམྦྷོཊ་སློབ་གྲྭ་བཅས་སློབ་གྲྭ་ཁག་༩ནས་འདེམས་སྒྲིག་གིས་བུ་མོའི་རྐང་རྩེད་སྤོ་ལོ་རུ་ཁག་དེ་བཙུགས་པ་རེད།དེ་ནས་ད་ལོར་སླར་ཡང་སྡེ་ར་རྡུན་ཉེ་འཁོར་གྱི་སློབ་གྲྭ་ཁག་༤ནས་འགོ་བཙུགས་ཏེ་རྗེས་མ་སློབ་གྲྭ་ཁག་༡༢ནང་བུ་མོའི་རྐང་རྩེད་རུ་ཁག་ཡོད་རེད།